ΚΑΝΟΝΙΣΜΟΣ (ΕΚ) αριθ. 2154/96 ΤΗΣ ΕΠΙΤΡΟΠΗΣ της 11ης Νοεμβρίου 1996 για ορισμένα μεταβατικά μέτρα σχετικά με την εφαρμογή της γεωργικής συμφωνίας του Γύρου της Ουρουγουάης

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1766/92 του Συμβουλίου, της 30ής Ιουνίου 1992, περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΚ) αριθ. 923/96 της Επιτροπής (2), και ιδίως το άρθρο 13, καθώς και τις αντίστοιχες διατάξεις των άλλων κανονισμών περί κοινής οργανώσεως αγοράς για τα γεωργικά προϊόντα,

Εκτιμώντας:

ότι το άρθρο 20 παράγραφος 3 στοιχείο β) δεύτερη περίπτωση του κανονισμού (ΕΟΚ) αριθ. 3665/87 της Επιτροπής, της 27ης Νοεμβρίου 1987, περί κοινών λεπτομερειών εφαρμογής του καθεστώτος των επιστροφών κατά την εξαγωγή για τα γεωργικά προϊόντα (3), όπως τροποποιήθηκε τελευταία από τον κανονισμό (ΕΚ) αριθ. 1384/95 (4), προβλέπει ότι για τις διαφοροποιημένες επιστροφές, στην περίπτωση που δεν τηρείται ο προορισμός που αναφέρεται στο πιστοποιητικό εξαγωγής και όταν το ποσοστό επιστροφής που αντιστοιχεί στον πραγματικό προορισμό είναι χαμηλότερο από το ποσοστό της επιστροφής που αναφέρεται στο πιστοποιητικό, τη μείωση της επιστροφής που προκύπτει από την εφαρμογή του ποσοστού που αντιστοιχεί στον πραγματικό προορισμό κατά 20 % της διαφοράς μεταξύ αυτού και του ποσοστού που αντιστοιχεί στον προορισμό που αναφέρεται στο πιστοποιητικό 7 ότι η διάταξη αυτή εφαρμόζεται στις δηλώσεις εξαγωγής που έγιναν δεκτές από την 1η Ιουλίου 1995 7 ότι η μείωση αυτή θεσπίστηκε για να διασφαλισθεί η τήρηση των ορίων σε ποσότητα και σε αξία των συμφωνιών στον τομέα της γεωργίας που συνήφθησαν στο πλαίσιο του Γύρου της Ουρουγουάης 7

ότι ο κανονισμός (ΕΚ) αριθ. 974/95 της Επιτροπής (5), προβλέπει, για να αποφευχθεί διακοπή των συναλλαγών και να διασφαλισθεί η αρμονική μετάβαση από το καθεστώς που υπήρχε πριν από την 1η Ιουλίου 1995 και στο νέο καθεστώς της GATT, την έκδοση των πιστοποιητικών εξαγωγής πριν από την 1η Ιουλίου 1995 τα οποία μπορούν να χρησιμοποιηθούν μετά από την ημερομηνία αυτή 7 ότι τα εν λόγω πιστοποιητικά δεν καταχωρούνται λογιστικά βάσει του νέου καθεστώτος της GATT 7 ότι θα πρέπει επομένως να αποκλεισθούν σαφώς τα πιστοποιητικά αυτά από το πεδίο εφαρμογής της μείωσης του 20 % και αυτό της 1ης Ιουλίου 1995 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη όλων των σχετικών επιτροπών διαχείρισης,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Μετά από αίτηση του ενδιαφερομένου, που υποβάλλεται εντός έτους το αργότερο από τη δημοσίευση του παρόντος κανονισμού η μείωση του 20 % που προβλέπεται στο άρθρο 20 παράγραφος 3 στοιχείο β) δεύτερη περίπτωση του κανονισμού (ΕΟΚ) αριθ. 3665/87 δεν εφαρμόζεται στις εξαγωγές που πραγματοποιούνται βάσει των πιστοποιητικών εξαγωγής που εκδίδονται στο πλαίσιο του κανονισμού (ΕΚ) αριθ. 974/95.

Άρθρο 2

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 11 Νοεμβρίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 181 της 1. 7. 1992, σ. 21.

(2) ΕΕ αριθ. L 126 της 24. 5. 1996, σ. 37.

(3) ΕΕ αριθ. L 351 της 14. 12. 1987, σ. 1.

(4) ΕΕ αριθ. L 134 της 20. 6. 1995, σ. 14.

(5) ΕΕ αριθ. L 97 της 29. 4. 1995, σ. 66.